  Туспуктэм: Григорий Фомин Наталия Сильвестрова Ижкарын 2023-тӥ арлэн пумозязкреативной индустриосъ школа усьтӥськоз. Отчы фото но видео лэсьтонъя, озьы ик крезьгур кылдытонъя тӥрлык вуиз. Со сярысь элькун тӧролэн но кивалтэтлэн пресс-службазы ивортӥз. Фото но видео студие экшн-камера, фотоаппаратъёс, объективъёс вуизы. Куара режиссурая но туала электрон крезьгуръя студие барабанъёс, синтезатор, микрофонъёс басьтӥзы. « Студиосты ӟеч техникаен ванё каронлы адӟым саклык висъямын вал. Туала мультимедийной огъетъёс, кужмо компьютеръёс но прогаммаос одно ик луыны кулэ шуыса пусъемын вал » Дмитрий Иванов, Ижкарысь кун цирклэн кивалтӥсез Оглом школае 100-лэсь трос пӧртэм тӥрлык басьтӥзы. Али школалэн кивалтӥсез но дышетӥсьёс дышетскон программа бордын ужало. Школалэн юртэз тупатъян ужъёслы дась ни. Ӵектосэз «Придумано в России» программа усын быдэсто, сое улонэ пычатон понна 35,7 миллион манет висъямын вал. Креативной индустриосъя школа – со туала дышетскон инты, кытын 12-17 аресъем пиналъёс быгатонлыкъёссэс азинтыны быгатозы. Татын куинь студия ужалоз: фото но видео, Куара режиссурая но туала электрон крезьгуръя студиос. Тодэ вайытом, Ижкарын выль дышетскон арын Нылпиослы ватсаса тодон-валан басьтонъя дышетсконниосын 920 инты усьтозы. Тегъёс: школаос тӥрлык Дышетон Ижкар Удмуртия  